amanoisuno/poetBack huggingface dataset:
奉和聖制立春日侍宴內殿出剪綵花應制 趙彥昭 
剪綵迎初候，攀條故寫真。花隨紅意發，葉就綠情新。嫩色驚銜燕，輕香誤采人。應為熏風拂，能令芳樹春。
奉和人日清暉閣宴群臣遇雪應制 趙彥昭 
出震乘東陸，憑高禦北辰。祥雲應早歲，瑞雪候初旬。庭樹千花發，階蓂七葉新。幸承今日宴，長奉萬年春。
奉和七夕兩儀殿會宴應制 趙彥昭 
青女三秋節，黃姑七日期。星橋度玉佩，雲閣掩羅帷。河氣通仙掖，天文入睿詞。今宵望靈漢，應得見蛾眉。
奉和九日幸臨渭亭登高應制 趙彥昭 
秋豫凝仙覽，宸游轉翠華。呼鷹下鳥路，戲馬出龍沙。紫菊宜新壽，丹萸辟舊邪。須陪長久宴，歲歲奉吹花。
奉和九月九日登慈恩寺浮屠應制 趙彥昭 
出豫乘秋節，登高陟梵宮。皇心滿塵界，佛跡現虛空。日月宜長壽，人天得大通。喜聞題寶偈，受記莫由同。
安樂公主移入新宅侍宴應制同用開字 趙彥昭 
雲物中京曉，天人外館開。飛橋象河漢，懸榜學蓬萊。北闕臨仙檻，南山送壽杯。一窺輪奐畢，慚恧棟樑材。
奉和送金城公主適西蕃應制 趙彥昭 
聖後經綸遠，謀臣計畫多。受降追漢策，築館許戎和。俗化烏孫壘，春生積石河。六龍今出餞，雙鶴願為歌。
奉和聖制登驪山高頂寓目應制 趙彥昭 
皇情遍九垓，禦輦駐昭回。路若隨天轉，人疑近日來。河看大禹鑿，山見巨靈開。願扈登封駕，常持薦壽杯。
奉和幸白鹿觀應制 趙彥昭 
雲驂驅半景，星蹕坐中天。國誕玄宗聖，家尋碧落仙。玉杯鸞薦壽，寶算鶴知年。一睹光華旦，欣承道德篇。
哭僕射鄂公楊再思 趙彥昭 
兩揆光天秩，三朝奉帝熙。何言集大鳥，忽此喪元龜。坐歎公槐落，行聞宰樹悲。壑舟今已去，寧有濟川期。
人日侍宴大明宮應制 趙彥昭 
寶契無為屬聖人，雕輿出幸玩芳辰。平樓半入南山霧，處處風光今日好，年年願奉屬車塵。
奉和初春幸太平公主南莊應制 趙彥昭 
主第岩扃駕鵲橋，天門閶闔降鸞鑣。曆亂旌旗轉雲樹，已陪沁水追歡日，行奉茅山訪道朝。
奉和幸安樂公主山莊應制 趙彥昭 
六龍齊軫禦朝曦，雙鷁維舟下綠池。飛觀仰看雲外聳，幸願一生同草樹，年年歲歲樂於斯。
奉和幸大薦福寺 趙彥昭 
寶地龍飛後，金身佛現時。千花開國界，萬善累皇基。北闕承行幸，西園屬住持。天衣拂舊石，王舍起新祠。刹鳳迎雕輦，幡虹駐彩旗。同沾小雨潤，竊仰大風詩。
奉和幸長安故城未央宮應制 趙彥昭 
夙駕移天蹕，憑軒覽漢都。寒煙收紫禁，春色繞黃圖。舊史遺陳跡，前王失霸符。山河寸土盡，宮觀尺椽無。崇高惟在德，壯麗豈為謨。茨室留皇鑒，熏歌盛有虞。
奉和幸韋嗣立山莊侍燕應制 趙彥昭 
賢族唯題裏，儒門但署鄉。何如表岩洞，宸翰發輝光。地在茲山曲，家臨合水陽。六龍駐旌罕，四牡耀旗常。北斗臨台座，東山入廟堂。天高羽翼近，主聖股肱良。野竹池亭氣，村花澗穀香。縱然懷豹隱，空愧躡鵷行。
奉和元日賜群臣柏葉應制 趙彥昭 
器乏雕梁器，材非構廈材。但將千歲葉，常奉萬年杯。
苑中人日遇雪應制 趙彥昭 
始見青雲幹律呂，俄逢瑞雪應陽春。今日回看上林樹，梅花柳絮一時新。
奉和聖制幸韋嗣立山莊應制 趙彥昭 
廊廟心存岩壑中，鑾輿矚在灞城東。逍遙自在蒙莊子，漢主徒言河上公。
秋朝木芙蓉 趙彥昭 
水面芙蓉秋已衰，繁條偏是著花遲。平明露滴垂紅臉，似有朝愁暮落時。
侍宴桃花園詠桃花應制 趙彥昭 
紅萼競燃春苑曙，粉茸新吐禦筵開。長年願奉西王母，近侍慚無東朔才。